**NEUMETNOSTNO BESEDILO 1**

SAMOSTALNIK, PRIDEVNIK, PRAVOPIS

|  |
| --- |
| **I. Naloge se navezujejo na priloženo besedilo. Pozorno ga preberi in reši naloge. Pazi na pravilnost zapisa.** |

Pravi ali domači kostanj najdemo skoraj po vsej Sloveniji. Raste do nadmorske višine 800 m. Pomemben je zaradi plodov, ki so imeli v preteklosti velik pomen v prehrani.

Spada v družino bukovk in zraste do 35 m visoko. Skorja je v mladosti srebrno siva in gladka. S starostjo razpoka in postane rjavo siva. Listi so dolgi do 30 cm in spodaj svetlejši. So nazobčani. Cveti junija in v začetku julija, plodovi pa dozorijo oktobra. Ti se nahajajo v bodičastem ovoju.

Kostanj dobro uspeva na globokih, rahlih, zmerno vlažnih, humusnih in peščeno glinastih tleh. Potrebuje veliko toplote. Ogroža ga [kostanjev rak](http://www.gozd-les.com/upravljanje-gozdov/tezave-gozdom/bolezni-gozdnega-drevja/kostanjev-rak). To je bolezen, ki so jo pri nas našli po letu 1950 in je zmanjšala površino kostanjevih gozdov za več kot polovico.

Les je srednje trd in težak. Je trajen na suhem in v vodi. Uporablja se za izdelavo pohištva, sodov, za drogove, za gradnjo ladij in mostov ter v rezbarstvu. Tudi listje ima nekatere zdravilne lastnosti.

Plodovi se uporabljajo v prehrani. Eno odraslo drevo v povprečju obrodi od 100 do 200 kg kostanja. Kostanjev plod vsebuje veliko ogljikovih hidratov in malo maščob. Kostanj, ki ga jemo pečenega ali kuhanega, je še posebno priljubljen pri otrocih. Zaradi posebnega okusa in arome je odlično dopolnilo prehrani, saj osveži in obogati jesenski in zimski jedilnik. Zaradi visoke vsebnosti škroba je iz kostanja mogoče izdelati moko, ki jo uporabljamo samostojno ali pa jo zmešano z moko iz drugih žitaric. Kostanjeva moka je primerna za pripravo peciva in kruha. Kostanj najpogosteje uživamo v obliki pireja ter kot dodatek jedem in juham. Seveda pa ne gre brez kostanjevih sladic: od kostanjevih kock do tort in sladoledov. Zamrznjen je na voljo vso zimo, zato je v rabi tudi za pripravo božičnih in novoletnih kolačev.

- <http://www.gozd-les.com/>

1. **Pri vsakem vprašanju obkroži pravilen odgovor.**

* Kaj je izhodiščno besedilo?

1. Navodilo za pripravo kostanjeve torte. b. Opis ploda.
2. Opis rastline. d. Opis posledic kostanjevega raka.

* Kateri od navedenih naslovov bi bil za izhodiščno besedilo najustreznejši?

1. Bukovke. b. Kostanj v prehrani.
2. Pohištvo iz kostanjevega lesa. d. Pravi kostanj.
3. **Vsako poved dopolni tako, da manjkajoči del pravilno zapišeš s številko.**

Besedilo je razdeljeno na \_\_\_\_\_\_ odstavkov.

Kdaj kostanj cveti, izvemo iz \_\_\_\_\_\_ odstavka.

\_\_\_\_\_\_ odstavek govori o uporabi kostanja v prehrani.

1. **Preberi trditve o izhodiščnem besedilu.**

**Če so pravilne, obkroži DA, če so nepravilne, obkroži NE.**

* Besedilo vsebuje tudi nebesedni del. DA NE
* Besedilo je domišljijska zgodba o kostanju. DA NE
* Avtor besedila je znan. DA NE

1. **Ali spodnji podatki držijo? Če držijo, obkroži DA, če ne držijo, obkroži NE.**

* Kostanj zraste do višine 800 m. DA NE
* Kostanjevi cvetovi se nahajajo v bodičastem ovoju. DA NE
* Kostanjevi plodovi vsebujejo veliko škroba. DA NE
* Kostanjev les ni odporen proti vodi. DA NE

1. **S križcem označi podatke, ki jih najdemo v besedilu**.

|  |  |  |  |  |
| --- | --- | --- | --- | --- |
| čas cvetenja |  |  | barva ploda |  |
| število kostanjev v Sloveniji |  | navodilo za preprečevanje kostanjevega raka |  |
| teža posameznega ploda |  | družina |  |

1. **S katerimi besedami je opisana barva skorje?**

**Obkroži pravilen odgovor.**

1. S samostalniki. b. Z vprašalnicami. c. S pridevniki.
2. **Podčrtane besede v navedenih besednih zvezah zamenjaj s pridevnikom.**

Ovoj, ki ima bodice - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ovoj

Moka iz kostanja - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ moka

Listi, z robovi v obliki zobcev - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ listi

1. **Podčrtanima besedama v spodnji povedi napiši protipomenki.**

Les je srednje trd in težak.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

**Kaj sta zapisani besedi? Ustrezno obkroži.**

1. vrstna pridevnika b. samostalnika c. lastnostna pridevnika
2. **Iz zadnje povedi četrtega odstavka izpiši edninski samostalnik.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Še sam zapiši tri edninske samostalnike.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **Vprašaj se po podčrtanem delu povedi. Vprašanje napiši na črto.**

Skorja s starostjo postane rjavo siva.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Večina kostanjev raste v vzhodnem delu Slovenije.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**11. Iz sedme povedi drugega odstavka izpiši pridevnik.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pridevniku določi vrsto.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **V spodaj napisani povedi podčrtaj samostalnike. Prepiši jih v tabelo in tabelo dopolni tako, da samostalnikom določiš spol in število.**

* Zaradi posebnega okusa in arome je odlično dopolnilo prehrani, saj osveži in obogati jesenski in zimski jedilnik.

|  |  |  |
| --- | --- | --- |
| samostalnik | spol | število |
|  |  |  |
|  |  |  |
|  |  |  |
|  |  |  |
|  |  |  |

1. **Dopolni preglednico.**

|  |  |  |
| --- | --- | --- |
| **Ednina** | **Dvojina** | **Množina** |
| drevo |  |  |
|  | cvetova |  |
|  |  | ovoji |
| jed |  |  |
|  | kostanja |  |

|  |
| --- |
| **II. Povedi prepiši s pisanimi črkami. Pazi na pravilnost zapisa.** |

* DRUŽINA PETERNELJ ŽIVI NA KOSTANJEVI ULICI V LJUBLJANI.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* KOSTANJEVICA NA KRKI Leži na delu Krškega polja, kjer reka Krka vijuga in ustvarja posebne okljuke.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NEUMETNOSTNO BESEDILO 2**

SAMOSTALNIK, PRIDEVNIK, PRAVOPIS

|  |
| --- |
| Na svetu živi okoli 4 000 različnih vrst pikapolonic. Številne so rdeče ali rumene s črnimi pikami. Druge so zopet črne z rdečimi ali rumenimi pikami. Morda so tako živih barv zato, da opozarjajo ptiče, naj jih pustijo pri miru.  So namreč zelo neokusne in ptič, ki jih ujame, jih tudi hitro spusti.  Živo obarvan hrbet pikapolonice sta v resnici njeni pokrovki. Ko se pikapolonica pripravlja na vzlet, se ta barvni hrbet po sredini razpoči in sprostita se dve kožnati krili. Zelo veliko hroščev ima take pokrovke.  Pikapolonice so zelo koristne. Jedo listne uši. Listne uši srkajo rastlinski sok, sok pa je tista tekočina, po kateri potujeta hrana in voda po vseh delih rastline. Če ga žuželke posrkajo, rastlina propade.  Pred mnogimi leti je zaradi množice listnih uši grozila katastrofa sadnemu drevju v Kaliforniji. Rešili so ga tako, da so naselili pikapolonice.  (Prirejeno po DZ Slovenščina 4 - 2. del; Založba Izolit) |

|  |
| --- |
| **I. Naloge se navezujejo na zgornje besedilo. Pozorno ga preberi in reši naloge. Pazi na pravilnost zapisa.** |

1. Iz koliko odstavkov je sestavljeno besedilo?

**Na črto napiši število odstavkov s številko. \_\_\_\_\_**

1. **Pri vsakem vprašanju obkroži pravilen odgovor.**

* Kaj je izhodiščno besedilo?

1. Navodilo za uničevanje listnih uši. b. Anketa o pikapolonicah.
2. Opis živali. d. Poročilo o katastrofi v Kaliforniji.

* Kateri od navedenih naslovov bi bil za izhodiščno besedilo najustreznejši?

1. Listne uši. b. Rdeča pikapolonica.
2. Prehrana pikapolonic. d. Pikapolonica.

* Kakšnih barv so lahko pike pikapolonic?

1. Samo črne. b. Rumene, rdeče ali črne. c. Samo rdeče ali rumene.

* V katero skupino živali spada pikapolonica?

1. Med ptiče. b. Med sesalce. c. Med hrošče.
2. Preberi trditve o izhodiščnem besedilu.

**Če so pravilne, obkroži DA, če so nepravilne, obkroži NE.**

V preteklosti je zaradi listnih uši grozila katastrofa pikapolonicam. DA NE

Listne uši so za rastline zelo koristne. DA NE

Ko pikapolonice posrkajo rastlinski sok, rastlina propade. DA NE

1. S katerimi besedami je opisana barva pikapolonic in njenih pik?

**Obkroži pravilen odgovor.**

1. S samostalniki. b. Z vprašalnicami. c. S pridevniki.
2. **Podčrtane besede v navedenih besednih zvezah zamenjaj s pridevnikom.**

Uši na listih - \_\_\_\_\_\_\_\_\_\_\_\_\_\_\_\_\_\_\_\_\_\_\_\_ uši

Sok iz rastlin - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sok

Drevo, ki rodi sadje - \_\_\_\_\_\_\_\_\_\_\_\_\_\_\_\_\_\_\_\_\_\_\_drevo

1. **V četrti povedi tretjega odstavka podčrtaj samostalnika.**

**Na črto prepiši drugi samostalnik.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Napiši mu dve podpomenki.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Spodaj napisanemu samostalniku poišči protipomenko v drugem odstavku izhodiščnega besedila. **Protipomenko napiši na črto.**

pristanek - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Iz zadnje povedi izhodiščnega besedila izpiši samostalnik.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Določi mu spol in število.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Vprašaj se po podčrtanem delu povedi. **Vprašanje napiši na črto.**

Da bi rešili sadno drevje, so naselili pikapolonice.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10. Iz prve povedi tretjega odstavka izpiši pridevnik**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pridevniku napiši protipomenko**. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**11. Iz prve povedi zadnjega odstavka izpiši edninski samostalnik.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **V spodaj napisanih povedih podčrtaj samostalnike. Prepiši jih v tabelo in tabelo dopolni tako, da samostalnikom določiš spol in število.**

* Barvni hrbet se razpoči in sprostita se kožnati krili.
* Če žuželke napadejo sadno drevo, rastlina propade.

|  |  |  |
| --- | --- | --- |
| samostalnik | spol | število |
|  |  |  |
|  |  |  |
|  |  |  |
|  |  |  |
|  |  |  |

1. **Dopolni preglednico.**

|  |  |  |
| --- | --- | --- |
| Ednina | Dvojina | Množina |
| pokrovka |  |  |
|  |  | uši |
|  | piki |  |

|  |
| --- |
| **II. Povedi prepiši s pisanimi črkami. Pazi na pravilnost zapisa.** |

* V VIPAVSKI DOLINI JE BILO LETOS VELIKO PIKAPOLONIC.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* SKORAJ VSE HIŠE NA VODNIKOVI ULICI IMAJO NA HIŠNIH VRATIH ZA SREČO OBEŠENO PIKAPOLONICO.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* TUDI V SLOVENIJI SE JE V OKOLICI MARIBORA POJAVILA ŠKODLJIVA VRSTA PIKAPOLONIC.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_